
     REPUBLIKA HRVATSKA
     TRGOVAČKI SUD U SPLITU
     Sukoišanska 6, Split 

REPUBLIKA   HRVATSKA
R J E Š E N J E

Trgovački sud u Splitu,  u ime Republike Hrvatske, po sucu tog suda Diani Butigan Granić, kao stečajnom sucu, u postupku nad dužnikom OMORIKA d.o.o., Kaštel Novi, Metova ulica 1, OIB: 24297084711, dana 14. rujna 2018.g.

r i j e š i o    j e

              Obustavlja se postupak nad dužnikom OMORIKA d.o.o., Kaštel Novi, Metova ulica 1, OIB: 24297084711.

Obrazloženje

Predlagatelj  FINA je u prijedlogu predanom Trgovačkom sudu u Splitu, dana 17. veljače 2017. godine predložio otvaranje stečajnog postupka nad dužnikom OMORIKA d.o.o., Kaštel Novi, Metova ulica 1, OIB: 24297084711. Rješenjem ovog suda gornji poslovni broj od 10. listopada 2017. godine pokrenut je prethodni postupak nad dužnikom.

              U smislu čl. 5. SZ-a stečaj se može otvoriti ako sud utvrdi postojanje stečajnog razloga. Stečajni razlog su nesposobnost za plaćanje i prezaduženost. Nesposobnost za plaćanje postoji ako dužnik ne može trajnije ispunjavati svoje dospjele novčane obveze. Smatra se da je dužnik nesposoban za plaćanje ako u Očevidniku redoslijeda osnova za plaćanje koje vodi financijska agencija ima jednu ili više evidentiranih neizvršenih osnova za plaćanje u razdoblju duljem od 60 dana koje je trebalo na temelju valjanih osnova za plaćanje, bez daljeg pristanka dužnika naplatiti s bilo kojeg od njegovih računa ili ako nije isplatio tri uzastopne plaće koje radniku pripadaju, koja predmnijeva se neće primjenjivati ako dužnik tijekom prethodnog postupka namiri sve tražbine koje je na temelju valjanih osnova za plaćanje trebalo  naplatiti s bilo kojeg od njegovih računa ili ako dođe do pristupanja dugu.
Dana 14. rujna 2018. godine zaprimljena je potvrda FINE od 14. rujna 2018.g. iz koje je vidljivo da dužnik nema evidentirane neizvršne osnove za plaćanje. 
Temeljem čl. 128. st. 9. SZ, ako dužnik do završetka prethodnog postupka postane sposoban za plaćanje, sud će postupak obustaviti, pa je stoga odlučeno kao u  izreci rješenja.
                                       
U Splitu, 14. rujna 2018.g.

Stečajni sudac:

								Diana Butigan Granić
POUKA O PRAVNOM LIJEKU:
Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske, putem ovog suda, u 3 istovjetna primjerka, u roku 8 dana od dana dostave rješenja, pozivom na gornji poslovni broj spisa.


DN-a:
- predlagatelju – e-oglasna
- dužniku
- e-oglasna ploča suda 

